《送赵承之出守邓州》
宋代·张纲

蓬莱宫中老仙伯，一首诗堪万人敌。胡不佩剑趋明光，要试南阳二千石。

南阳异时名帝乡，蘘山菊水秋风香。民歌召杜向千载，至今遗俗皆农桑。

使君此去殊不恶，坐啸风流有馀乐。堂前画烛照红妆，席上枯棋响飞雹。

行看玺书下赤墀，旌旗夹道生光辉。应念斯文要羽翼，归来九万翔天池。

作者简介：张纲(1083年—1166年)，宋代词人，字彦正，号华阳老人，润州丹阳（今金坛薛埠）人。他为官44年，“以直行己，以正立朝，以静退高”作为座右铭，天下人称其不负所言，被民众颂为“清官”典范。